Johannes Schefferus

Johannes Schefferus (2. helmikuuta 1621 Strasbourg – 26. maaliskuuta 1679 Uppsala) oli alkujaan elsassilainen tiedemies, sittemmin Uppsalan yliopiston professori, kirjastonhoitaja ja Ruotsin valtakunnan antikviteettikollegion asessori. Hän oli yksi niistä tunnetuista eurooppalaisista tiedemiehistä, jotka kuningatar Kristiina kutsui Ruotsiin kohottamaan valtakunnan sivistyksen tasoa. ==Tausta== Schefferus syntyi strasbourgilaiseen kauppias- ja patriisiperheeseen. Hänen isänsä oli kauppias Johann Scheffer ja äitinsä Elisabeth Kraschel. Vuonna 1648 hän avioitui Ruotsissa tunnetun tiedemiehen Johannes Locceniuksen ja hänen puolisonsa Ulrica Tammin tyttären Regina Loccenian kanssa. Parin lapsista Peter von Scheffer (1657–1731) oli Svean hovioikeuden presidentti, maaherra ja vapaaherra ja Ivar Scheffer (1665–1713) vuorikollegion sihteeri.Klinge 2006 ==Yliopistoura== Koulunsa Schefferus kävi kotikaupungissaan Strasbourgissa ja siellä hän myös jatkoi opintojaan yliopistossa vuosina 1637–1644. Tämän ohessa hän täydensi opintojaan opiskelleen Leidenin yliopistossa Alankomaissa vuonna 1639 ja Sveitsissä vuonna 1643. Strasbourgissa hänen yliopistoprofessoreinaan toimivat muun muassa Johannes Freinsheimius ja Johannes Boeclerus, jotka kuningatar Kristiina myöhemmin kutsui Ruotsiin. Kun hän palasi takaisin Strasbourgiin vuonna 1643, hän julkaisi ensimmäisen teoksensa, De varietate navium. Tämä antiikin sotalaivoja koskeva tutkimus teki hänestä tunnetun filologin eurooppalaiseen tiedeyhteisöön. ==Ura Ruotsissa== Kun Freinsheimius oli päättänyt luopua virastaan Uppsalan yliopiston skytteaanisena professorina (professor skytteanus), niin tehtävää tarjottiin ensiksi toiselle Scheffereuksen entiselle opettajalle Johannes Boeclerukselle, mutta tämä ei ottanut tehtävää vastaan. Tämän suosituksesta Schefferus nimitettiin vuonna 1648. Professuuri oli saanut nimen skytteanus perustajansa Johan Bengtsson Skytten mukaan. Sen tavoitteena oli antaa aatelisnuorukaisille opetusta retoriikassa ja valtio-opissa ja valmistaa heitä siten valtion palvelukseen. ==Teokset== *De varietate navium. Strasbourg, 1643. * De stylo illiusque exercitiis ad veterum consuetudinem disputatio prima-sexta (1652/53) * De militia navali veterum libri quatuor. Ad historiam græcam latinamque vtiles (1654) * De antiquorum torqvibus. Syntagma (1656) * Argentoratensis de stylo illiusque exercitiis ad veterum consvetudinem liber (1657) * Phædri Aug. Lib. Fabularum æsopiarum libri qvinqve (1663) * Arriani Tactica: & Mauricii Artis militaris libri duodecim (1664) * Memorabilium sueticæ gentis exemplorum liber singularis (1671) * De re vehiculari veterum libri duo (1671) * Lapponia: id est, regionis Lapponum et gentis nova et verissima descriptio (1673) ** Lapponia eli Lapin maan ja kansan uusi ja todenmukainen kuvaus, jossa esitetään..., latinan kielestä suom. Tuomo Itkonen. Rovaniemi : Lapin tutkimusseura, 1963 Sarja:Acta Lapponica Fenniae 2, 0457-1754. Kariston klassillinen kirjasto 70. – 2. p. Karisto 1979 ISBN 951-23-1178-X * Svecia literata seu de scriptis & scriptoribus gentis Sveciæ (1680, postuumi) ==Lähteet== * ===Viitteet=== ==Aiheesta muualla== * Johannes Schefferus (Svenskt biografiskt handlexikon) * Johannes Schefferus (Nordisk familjebok) * Johannes Scheffer und Lappland Luokka:Ruotsalaiset tieteilijät Luokka:Kirjastonhoitajat Luokka:Lapinkuvauksien kirjoittajat Luokka:Vuonna 1621 syntyneet Luokka:Vuonna 1679 kuolleet